Albrecht Dürer

Hiel Albrecht Dürer (pronimag: ; 1471 mayul 21 - 1528 prilul 6) äbinom pänan ä matematan Deutänik. Pämotom ed ädeadom in Nürnberg (Deutän), e sevädom ledino as balan jafanas gretikün gavotas, kobü hiels Rembrandt e Goya. Gavots onik suvo äfomons sökodi, soäs samo el Paokalüp (1498) e sökods tel dö lügadramat Kristusa: el Lügadramat Gretik (1498-1510) ed el Lügadramat Smalik (1510-1511). Gavots sevädikün ela Dürer binons el Monitan, Dead e Diab (1513), el Salüdan: Yeronimus in studacem okik (1514) ed el Melencolia I (= Glumaladäl I; 1514). El Melencolia I ebinon yegäd diletamas e spekulamas mödikas. Magods famikün oma binons ba boadagavots omik: el Monitans Fol Paokalüpa (1497-1498) se sökod: Paokalüp, el Rinoserod e okpöträts mödik me leül. El Dürer luveratiko no äkötom boadagavotis lönik oka, ab ävobükom gavani skilik, kel äkopiedom fiedo däsinotis omik.Bartrum, Giulia. 2002. Albrecht Dürer and his legacy. British Museum Press. ISBN 0-7141-2633-0.  Äpänom vobotis relik mödik me leül, äsi vatakölapänotis e däsinotis klilakölikis, kels medü kopieds nutimik ba evedons anu vobots sevädikün oma.

Gavots omik ägivons ome benorepüti da Yurop, ven älabom bäldoti yelas za teldegas, e pelelogom siso as lekanan gretikün Dönuliföfikama in Nolüda-Yurop. Vob omik ämagon lani paokalüpik timäda omik, kü faemaditret, maläds e volüts sogädik e bolitiks äbinons kösömiks. Älabom kesenäli kol vob reformatik hiela Martin Luther, kel pos deadam ela Dürer äpenom flene votik: „Löf büedon lügodön obis demü utan, kel äbinon gudikünan.“

200px|left|thumb|El Monitan, dead e diab.
200px|right|thumb|El Melencolia I.
200px|right|thumb|El Monitans fol paokalüpa.
300px|right|thumb|El Rinoserod.

 Literat 

Klad:Moteds ün 1471
Klad:Deadams ün 1528
Klad:Pänans Deutänik
Klad:Gavans Deutänik
Klad:Yegeds vipabik